Peste 28.000 de români au fost vaccinați în ultimele 24 de ore. Câte reacții adverse au fost raportate.
Potrivit CNCAV, din cele 28.217 de persoane vaccinate, 18.237 au primit prima doză de vaccin, iar 9.980 au primit ambele doze. În ultimele 24 de ore au fost raportate 193 reacții adverse, cele mai multe (142) la vaccinul AstraZeneca.
Peste 28.000 de români au fost vaccinați în ultimele 24 de ore, perioadă în care au fost raportate 193 reacții adverse, a informat miercuri Comitetul Național de Coordonare a Activității de Vaccinare împotriva Covid-19 (CNCAV).Potrivit CNCAV, din cele 28.217 de persoane vaccinate, 18.237 au primit prima doză de vaccin, iar 9.980 au primit ambele doze.18.480 de persoane au fost vaccinate cu vaccin Pfizer, 7 cu Moderna și 9.730 cu Astra Zeneca.De la începutul campaniei de vaccinare, în țară au fost vaccinate 855.097 de persoane, din care 611.553 cu ambele doze.În ultimele 24 de ore au fost raportate 193 reacții adverse, cele mai multe (142) la vaccinul AstraZeneca. Alte 44 de reacții adverse au fost înregistrate după administrarea vaccinului Pfizer, iar 7 după cel de la Moderna.În total, de la debutul campaniei de vaccinare au fost înregistrate 4.769 de reacții adverse, adică 3,25 la o mie de doze administrate. 14 reacții adverse sunt în curs de investigare.